Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: E fejezet szerinti engedélyezési eljárás az 1996. évi CXVI. törvény 17. § (2) bekezdés a) pontja
Paragraph Index: 193

b) az új üzemeltetési engedély megszerzéséhez a Hatóság által igényelt dokumentumokat. 2.063. Az engedélykérelem megalapozásaként benyújtott dokumentáció összeállításához felhasznált és hivatkozott, a részleteket tartalmazó dokumentumokat a Hatóság külön felszólítására kell benyújtani. 2.5. MEGSZÜNTETÉS ENGEDÉLYEZÉSE 2.5.1. Általános rendelkezések 2.064. Az Engedélyes a blokk megszüntetésével (végleges leállításával és leszerelésével) kapcsolatos tervet a tervezés integráns részeként a blokk életciklusa adott fázisának megfelelõen köteles elkészíteni, vagy elkészíttetni. Ennek lényegét az Elõzetes majd a Végleges Biztonsági Jelentés részeként meg kell jeleníteni. A blokk üzemeltetésének megkezdését követõen a tervet önálló dokumentációként ötévente aktualizálni szükséges az üzemeltetési események és tapasztalatok, a jogi szabályozás bekövetkezett módosulásának kötelezõ, a mûszaki és gazdasági körülmények esetleges változásának célszerû figyelembevételével. Az ötéves aktualizálási ciklusoktól függetlenül a reaktor végleges leállítását megelõzõen 5, illetve 1 évvel az Engedélyesnek rendelkeznie kell a blokk adott életciklus fázisának megfelelõ részletességû megszüntetési tervvel. 2.065. A megszüntetési tevékenységek tervezésének, eredményének az Elõzetes és a Végleges Biztonsági Jelentésben szerepeltetését annak szükségessége indokolja, hogy e tevékenységeket a blokkal, illetve az erõmûvel kapcsolatos minden tervezési tevékenység, továbbá az üzemeltetés folyamán mindvégig figyelembe kell venni. Az üzemeltetési tevékenység során történõ ötévenkénti aktualizálást az atomerõmû végleges leállításának és leszerelésének megfelelõ elõkészítése is szükségessé teszi. A reaktor végleges leállítását megelõzõen 5 évvel készítendõ dokumentáció a blokk és esetlegesen a hozzá nem tartozó erõmûvi rendszerek megszûntetésének elõzetes tervdokumentációja, amelynek tartalmaznia kell és értékelni kell azokat a fontos jogi követelményeket, mûszaki és gazdasági tényezõket, amelyek a továbbiakban a megszüntetési tevékenységek és végrehajtásuk tervezését, valamint a végleges változat kiválasztását befolyásolják. Az ötévenként aktualizált dokumentációt, illetve a reaktor végleges leállítását megelõzõen 5 évvel készítendõ dokumentációt a Hatósághoz tájékoztatás végett be kell nyújtani. Az atomerõmû telephelyén található valamennyi létesítmény megszüntetésével foglalkozni szükséges a telephelyen található blokkok egy adott idõpontban érvényes leszerelési terveinek és Biztonsági Jelentéseinek valamelyikében. 2.066. A reaktor végleges leállítását megelõzõen 1 évvel rendelkezésre kell állnia a megszüntetés végleges változatát és végrehajtásának módját tartalmazó dokumentációnak, amely alapját képezi a Hatósághoz benyújtandó kérelmeknek. 2.067. Az atomerõmûvi blokk megszüntetése az alábbi alapvetõ szakaszokra osztható: a reaktor végleges leállítása, a leszerelést elõkészítõ szakasz és a leszerelési szakasz. A leszerelést elõkészítõ szakasz, vagy a leszerelési szakasz magába foglalhat egy (vagy néhány) védett megõrzési idõszakot is. Több blokkból álló atomerõmû esetén (az üzemeltetés és) megszüntetés különbözõ szakaszai egy idõben is létezhetnek. 2.068. A leszerelés elõkészítõ szakaszában a blokkból el kell távolítani az összes nukleáris üzemanyagot és az ott tárolt egyéb radioaktív anyagokat. 2.5.2. Végleges leállítási engedély 2.5.2.1. Az engedély érvényessége 2.069. A jogerõs végleges leállítási engedély – a jogszabályokban elõírt egyéb engedélyek megléte és az engedélyben rögzített feltételek teljesülése esetén – a blokkon az üzemeltetési tevékenység felhagyásával kapcsolatos tevékenységekre, azaz a reaktor végleges leállításra és a leszerelés elõkészítéséhez szükséges tevékenységek elvégzésére jogosítja fel az üzemeltetési engedély birtokosát. 2.070. A leszerelés elõkészítõ szakasza legfeljebb 10 évig tarthat, ezt és a blokk specifikus jellemzõit figyelembe véve a Hatóság határozott idõre szóló érvényességgel adja ki az engedélyt. Amennyiben a leszerelés elõkészítõ szakasza védett megõrzési idõszakot is magába foglal, az engedély érvényessége kérelemre – amennyiben a jogszabályi elõírások nem változtak – meghosszabbítható. 2.071. A végleges leállítási engedély érvényét veszti, ha az engedélyben meghatározott feltételek nem teljesültek. 2.072. Az engedély lejártát vagy érvénytelenné válását követõen új, a hatályos jogszabályok szerinti eljárásban kell kezdeményezni az új engedély megszerzését. 2.5.2.2. Az engedélykérelem tartalmi követelményei 2.073. Az engedélykérelemnek tartalmaznia kell:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes